Барыс Васілевіч Дзмітрыеў

Барыс Васілевіч Дзмітрыеў (; , в. Пятрова, цяпер Калужская вобласць, Расія — , Калуга) — савецкі і расійскі мастак-жывапісец, рэстаўратар. Удзельнік Вялікай Айчыннай вайны. Першы паваенны рэстаўратар у  Дзяржаўным мастацкім музеі БССР.

 Біяграфія 
Нарадзіўся 9 мая 1925 года ў сялянскай сям’і ў вёсцы Пятрова (недалёка ад Калугі). У 1929 годзе сям’я пераехала ў Калугу, дзе Барыс скончыў школу і перажыў нямецкую акупацыю.

У 1943 годзе прызваны ў Чырвоную армію, служыў у мінаметнай роце. У 1944 годзе падчас баёў за вызваленне Беларусі быў цяжка паранены, пасля чаго дэмабілізаваны па інваліднасці.

Трудавы шлях пачаў у 1945 годзе мастаком-дэкаратарам у Калужскім драматычным тэатры. З 1950 года член таварыства «Калужскі мастак».

У 1955 годзе скончыў курсы рэстаўратараў пры Цэнтральных рэстаўрацыйных майстэрнях у Маскве. Пасля заканчэння курсаў на працягу пяці гадоў (1955—1960) працаваў рэстаўратарам у Дзяржаўным мастацкім музеі БССР у Мінску. Быў першым паваенным рэстаўратарам у музеі. За гэты час аднавіў шмат палотнаў розных мастакоў.

У 1962 годзе вярнуўся ў Калугу, працаваў у майстэрні Калужскага аддзялення Мастацкага фонда. З красавіка 1969 года — мастак-рэстаўратар у Калужскім абласным мастацкім музеі. Займаўся рэстаўрацыяй тэмпернага жывапісу (ікон), алейнага жывапісу, графікі і роспісаў інтэр’ераў.

Памёр у 2002 годзе.

 Творчасць 
Працаваў пераважна ў жанрах пейзажа і нацюрморта. Творы мастака знаходзяцца ў зборы Калужскага музея выяўленчых мастацтваў і прыватных калекцыях.

 Выбраныя творы 
 «Мінск. Сквер імя Янкі Купалы» (1960)
 Нацюрморт «Яблыкі» (1973)
 «Паўночны Каўказ. Вясна»
 «Летні дзень. Аўчурына» (1977)
 «Вуліца ў Тарусе»
 «Хлуднеўская цацка» (1991)

 Рэстаўрацыйныя працы 
Сярод адрэстаўраваных Барысам Дзмітрыевым твораў:
 Партрэт Кацярыны II (невядомы мастак канца XVIII ст.)
 Жаночы партрэт (П. Рышэ, XIX ст.)
 Партрэт невядомай (П. Шындлер, 1885)
 Ікона «Хрыстос і самаранка» (невядомы рускі майстар XVIII ст.)
 Ікона «Уваскрасенне Хрыстова з дванадзясятымі святамі» (1-я чвэрць XIX ст.)

 Крыніцы 

 Спасылкі 


Катэгорыя:Нарадзіліся 9 мая
Катэгорыя:Нарадзіліся ў 1925 годзе
Катэгорыя:Нарадзіліся ў Калужскай вобласці
Катэгорыя:Памерлі 15 лютага
Катэгорыя:Памерлі ў 2002 годзе
Катэгорыя:Памерлі ў Калузе
Катэгорыя:Мастакі Расіі
Катэгорыя:Мастакі Беларусі
Катэгорыя:Рэстаўратары Расіі
Катэгорыя:Рэстаўратары Беларусі
Катэгорыя:Удзельнікі Вялікай Айчыннай вайны